KOMMISSIONENS FORORDNING (EF) Nr. 59/97 af 16. januar 1997 om støtte til forarbejdning af sukkerrør til saccharosesirup eller rom af landbrugsoprindelse i de oversøiske franske departementer og om ændring af forordning (EØF) nr. 1713/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 19,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 3, stk. 3, artikel 6, stk. 2, og artikel 12, og

ud fra følgende betragtninger:

Det er i artikel 18 i forordning (EØF) nr. 3763/91 fastsat, at der ydes EF-støtte til forarbejdning af sukkerrør til sukkersirup (herefter benævnt »saccharosesirup«) eller rom af landbrugsoprindelse som defineret i artikel 1, stk. 4, litra a), nr. 2, i Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (5), senest ændret ved akten vedrørende Østrigs, Finlands og Sveriges tiltrædelse; støtten udbetales til destillerierne, hvis de har betalt sukkerrørproducenten en minimumspris, der skal fastsættes, for en samlet mængde svarende til gennemsnittet af den mængde rom af landbrugsoprindelse, der blev afsat i de tre produktionsår 1987/88, 1988/89 og 1989/90, og med en maksimal årlig mængde på 250 tons for saccharosesirup;

i henhold til artikel 19, stk. 2, i forordning (EØF) nr. 3763/91 tages der ved udarbejdelsen af gennemførelsesbestemmelserne hensyn til produktionsmålene for sukkerordningen og behovet for forsyning af de oversøiske franske departementer;

der bør fastsættes en minimumspris for sukkerrør, hvorved der tages hensyn til den referencepris for sukkerrør bestemt til sukkerfabrikation, som gælder i vedkommende departement, samt en ordning med eventuel nedsættelse af de støtteberettigede mængder rom eller saccharosesirup for at sikre, at den samlede mængde, der er sat som grænse i artikel 18, stk. 2, i forordning (EØF) nr. 3763/91, bliver overholdt; der bør desuden fastsættes regelmæssig gennemgang af situationen navnlig i forhold til udviklingen i sukkerpriserne; saccharosesirup bør defineres nærmere, da det ikke drejer sig om sukkerproduktion som omhandlet i artikel 26-29 i Rådets forordning (EØF) nr. 1785/81 (6), senest ændret ved forordning (EF) nr. 1599/96 (7);

der bør fastsættes bestemmelser med hensyn til tilfælde af uretmæssig udbetaling af støtte;

forordning (EØF) nr. 3763/91, som ændret ved forordning (EF) nr. 2598/95, trådte i kraft i slutningen af oktober 1995;

fordi ordningen er udvidet til også at omfatte saccharosesirup, bør Kommissionens forordning (EØF) nr. 1488/92 (8), senest ændret ved forordning (EF) nr. 260/96 (9), af hensyn til klarheden ophæves og afløses af denne forordning; det er endvidere nødvendigt at ændre Kommissionens forordning (EØF) nr. 1713/93 (10), ændret ved forordning (EF) nr. 2926/94 (11);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

1. Støtten til direkte forarbejdning af sukkerrør til saccharosesirup eller rom af landbrugsoprindelse, jf. artikel 18 i forordning (EØF) nr. 3763/91, udbetales på de i nærværende forordning givne betingelser til fabrikanter af saccharosesirup og destillerier:

a) hvis anlæg befinder sig på et af de oversøiske franske departementers område, og

b) som af sukkerrør høstet i samme oversøiske franske departement fremstiller:

- saccharosesirup af en renhed på under 75 %, der anvendes ved fremstilling af aperitiffer, eller

- rom af landbrugsoprindelse, jf. artikel 1, stk. 4, litra a), nr. 2, i forordning (EØF) nr. 1576/89.

2. Støtten udbetales hvert år for de mængder sukkerrør, som er forarbejdet direkte til saccharosesirup eller rom af landbrugsoprindelse, og for hvis vedkommende fabrikanten af saccharosesirup eller destilleriet godtgør at have betalt de pågældende sukkerrørproducenter i hvert fald den minimumspris, der omhandles i artikel 2. Sidstnævnte betingelse gælder ikke i tilfælde af forarbejdning af egen avl.

3. Støttebeløbet fastsættes for:

a) saccharosesirup til 9,0 ECU/100 kg sukker udtrykt i hvidt sukker

b) rom af landbrugsoprindelse til 64,22 ECU/hl ren alkohol.

4. Med henblik på til stadighed at tage hensyn til produktionsmålene i forbindelse med sukkerordningen i forhold til henholdsvis de sukkerpriser, som fastsættes for hvert produktionsår, og udviklingen i forsyningen af de oversøiske franske departementer foretages der regelmæssigt en gennemgang af situationen og justering i det fornødne omfang.

Artikel 2

1. Den minimumspris, der omhandles i artikel 18, stk. 1, andet afsnit, i forordning (EØF) nr. 3763/91, er den referencepris, som vedkommende oversøiske franske departement benytter ved køb af sukkerrør, som anvendes til sukkerfabrikation i samme departement. Minimumsprisen gælder for en vare af god handelsmæssig kvalitet med standardsukkerindhold. Leveringstrinnet fastsættes ved aftale mellem sukkerrørproducenten og sirupfabrikanten eller destilleriet.

2. Standardsukkerindholdet samt tabellen for tillæg og fradrag, der skal anvendes på minimumsprisen, hvis sukkerindholdet i de leverede sukkerrør er forskelligt fra standardsukkerindholdet, vedtages af den tjeneste, som er udpeget af Frankrig på forslag af en blandet kommission sammensat af destillerier eller sirupfabrikanter og sukkerrørproducenter.

Artikel 3

1. Der føres bevis for betaling af minimumsprisen til sukkerrørproducenten i form af en attestering påført af sirupfabrikanten eller destilleriet på stempelfrit papir. Attesteringen angiver:

a) sirupfabrikantens eller destilleriets navn

b) sukkerrørproducentens navn

c) de samlede mængder sukkerrør, for hvilke der er betalt minimumspris som fastsat for det pågældende kalenderår, og som af vedkommende producent er leveret til sirupfabrikken eller destilleriet i løbet af samme kalenderår

d) den produktmængde, for hvilken minimumsprisen er betalt.

2. Attesteringen dateres og underskrives af sukkerrørproducenten og sirupfabrikanten eller destilleriet.

3. Originalen af attesteringen opbevares af fabrikanten eller destilleriet. En kopi tilstilles sukkerrørproducenten.

4. I tilfælde af forarbejdning af egen avl fører sirupfabrikanten eller destilleriet et særskilt lagerregnskab for de mængder sukkerrør, der kommer fra egen bedrift.

Artikel 4

1. Den samlede mængde, der omhandles i artikel 18, stk. 2, i forordning (EØF) nr. 3763/91, er 75 600 hl rom af landbrugsoprindelse, udtrykt i ren alkohol.

2. Hvis summen af de mængder, der ansøges om støtte for, i et kalenderår overstiger den i første afsnit nævnte rommængde eller den mængde saccharosesirup, der er nævnt i artikel 18, stk. 2, første led, i forordning (EØF) nr. 3763/91, anvendes der på hver ansøgning en bestemt procent for nedsættelse af mængden af det pågældende produkt.

3. Frankrig kan dog fordele den i stk. 1 nævnte rommængde pr. departement ud fra gennemsnitsmængden af rom af landbrugsoprindelse, som vedkommende departement har afsat i løbet af de tre produktionsår 1987/88 og 1989/90. Hvis de samlede mængder, der ansøges om støtte for, overskrides, kan procenten for nedsættelse ansættes forskelligt pr. departement.

4. Støtteansøgningerne indgives til de tjenester, der er udpeget af Frankrig.

Artikel 5

Frankrig træffer alle yderligere foranstaltninger, der er nødvendige for at anvende denne forordning, og særlig sådanne, som vedrører indgivelse af støtteansøgninger, kontrol af de i artikel 3 omhandlede bilag samt kontrol med de fremstillede mængder saccharosesirup eller rom af landbrugsoprindelse.

Artikel 6

Frankrig meddeler Kommissionen:

a) inden tre måneder efter denne forordnings ikrafttrædelse de yderligere foranstaltninger i medfør af artikel 5

b) inden 45 arbejdsdage efter udgangen af hvert kalenderår:

- de samlede mængder saccharosesirup eller rom af landbrugsoprindelse, der er ansøgt om støtte for, udtrykt i hvidt sukker eller hl ren alkohol

- identifikation af de fabrikker eller destillerier, som har modtaget støtte

- støttebeløbene og de mængder saccharosesirup eller rom af landbrugsoprindelse, som hver fabrik eller hvert destilleri har fremstillet.

Artikel 7

Punkt XVI, litra b), i bilaget til forordning (EØF) nr. 1713/93 affattes således:

>TABELPOSITION>

Artikel 8

1. Såfremt et støttebeløb er blevet uretmæssigt udbetalt, foretager de kompetente franske tjenester tilbagesøgning af de udbetalte beløb, forhøjet med rente påløbende fra datoen for udbetaling af støtten indtil den faktiske tilbagebetaling. Den anvendte rentesats er den, der gælder for lignende tilbagesøgning i fransk, national ret.

2. Den tilbagesøgte støtte indbetales til de udbetalende organer eller tjenester og trækkes af disse fra de udgifter, der finansieres af EUGFL, i forhold til EF-tilskuddet.

Artikel 9

Forordning (EØF) nr. 1488/92 ophæves.

Artikel 10

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 267 af 9. 11. 1995, s. 1.

(3) EFT nr. L 387 af 31. 12. 1992, s. 1.

(4) EFT nr. L 22 af 31. 1. 1995, s. 1.

(5) EFT nr. L 160 af 12. 6. 1989, s. 1.

(6) EFT nr. L 177 af 1. 7. 1981, s. 4.

(7) EFT nr. L 206 af 16. 8. 1996, s. 43.

(8) EFT nr. L 156 af 10. 6. 1992, s. 10.

(9) EFT nr. L 34 af 13. 2. 1996, s. 16.

(10) EFT nr. L 159 af 1. 7. 1993, s. 94.

(11) EFT nr. L 307 af 1. 12. 1994, s. 56.